**מסע למידה- תפילה**

**הקדמה קצרה**- תקופת הקורונה שינתה דברים רבים וביניהם גם את התפילה. בעוד אנחנו רגילים שתפילה מתקיימת בציבור, בבית הכנסת. התפילה עכשיו מתקיימת לא פעם ביחידות בבית, או בחוץ. בציבור שפזור ושזור בחיים היום יומיים- גני שעשועים, כבישים ועוד. התפילה יצאה החוצה.

איך היציאה החוצה משפיעה על התפילה שלנו? איך יציאת התפילה מחוץ למקומה הרגיל מאירה את התפילה שלנו ומחדשת אותה?

נצא למסע אל התפילה, ונבקש למצוא את הדרך להתחדש ולמצוא את התפילה שלנו מחדש. לגלות את התפילה דרך הבחוץ, למצוא את הקשרים בין החיים והבחוץ, לבין התפילה היום יומית שלנו.

**לב המסע:** מה התפילה בחוץ מחדשת בתפילה שלי?

**תוצר**: יצירת כריכה לסידור התפילה שלי.

**שלבים בדרך:**

* חלונות בתפילה- לימוד על תפילה בחיבור למקום- לבחור קטע תפילה מתוך התפילה בבית הכנסת שהתחברנו אליה.
* לימוד על תפילה בחוץ- מה התחדש בתפילה שלנו בחוץ? כתיבת תפילה.
* לימוד והעמקה בתפילה שכל אחד בחר.
* התבוננות על כריכות של סידורים.
* יצירת לוח השראה עבור הכריכה לסידור התפילה- מתוך התפילה והלימוד של התפילה שכל אחד בחר.
* יצירת כריכה לסידור.

|  |  |  |  |  |  |  |
| --- | --- | --- | --- | --- | --- | --- |
| **שלבים בדרך** | **זמן** | **מקום** | **מה התלמידים עושים?** | **שותפים** | **משוב** | **מה אני עושה?** |
| **משימות של אבני דרך- ידע ומיומנויות** | **משימות של ארצות לא נודעות** | **משימות ביניים של התוצר** |
| חלונות בתפילה- לימוד על תפילה בחיבור למקום. | 45 דקות | מפגש זום פרונטאלי | פתיחה- צלמו חלון של הבית שלכם, ושימו אותו ברקע של הזום. פתיחה- הצגת החלונות. מה רואים דרכם? מפגש והתבוננות- "אמר רבי חייא בר אבא: לעולם יתפלל אדם בבית שיש בו חלונות" (ברכות לא,א(* מדוע צריך להתפלל בבית שיש בו חלונות?
* מה ההבדל בין להתפלל ליד חלון או לא ליד חלון?

הפנמה-בחרו תפילה מסידור התפילה שאתם מרגישים שהיא פותחת בתוכם דברים חדשים. העלו אותה לפאדלט. | משימה לעבודה עצמאית בין המפגשים- האם יש חלונות בתפילה? גם מרחוק אנחנו בחלונות. כל אחד בחלון שלו בזום.. כתבו תפילה קצרה שמתייחסת ללימוד בזום. אפשר להציע משפט פתיחה לתפילה, ולהזמין את התלמידים להמשיך אותו. (יהי רצון מלפניך ה' אלוקינו ואלוקי אבותינו שמפגש הזום שלנו יהיה...) |  |  |  | 1. צילום חלון שלי.
2. הכנת הלימוד המשותף.
3. תגובה לתפילות שתלמידים שולחים ומעלים.
 |
| תפילה בחוץ- לימוד | 45 דקות | מפגש זום פרונטאלי | פתיחה- נציג תמונה של תפילה בחוץ. מה רואים בתמונה? היכן התפילה מתרחשת? באיזה שלב בתפילה אנו נמצאים? מפגש והתבוננות-'וַיֵּצֵא יִצְחָק **לָשׂוּחַ בַּשָּׂדֶה** לִפְנוֹת עָרֶב וַיִּשָּׂא עֵינָיו וַיַּרְא וְהִנֵּה גְמַלִּים בָּאִים' (כד,סג) מסכת ברכות דף כו עמוד באיפה יצחק מתפלל? איך קוראים לתפילה שלו? לאיזה מילה היא קשורה? מה מאפשרת תפילה בשדה? איזה אוירה יש בה? הפנמה-צאו לשדה, לבחוץ שלכם. נסו להקשיב- איזה קולות יש סביבכם? נסו לכתוב את הקולות שאתם שומעים. הוסיפו את הקול שלכם, את התפילה שלכם. | משימה לעבודה עצמאית בין המפגשים- כל תלמיד בוחר שני קטעי תפילה שהוא רוצה להעמיק בהם. נזמין את התלמידים לצאת החוצה בזמנם החופשי, ולנסות להתפלל את הקטעים האלה דווקא בחוץ. |  |  |  | 1. הכנת הלימוד.
2. בירור שכל התלמידים בחרו תפילה.
 |
| העמקה בתפילה שבחרתי | 45 דקות(מומלץ להקידש לחלק זה שני שיעורים של 45 דקות) | מפגש זום- עבודה משותפת | פתיחה- נבקש משניים שלושה תלמידים לשתף בתפילות שבחרו ולספר את הסיבה לבחירה. להתחלק לזוגות (אם שניים בחרו אותה תפילה, עדיף לעבוד יחד) ולצאת לעבודה משותפת בחדרי הזום. בתום העבודה המשותפת כל זוג או קבוצה צריך להוסיף שקופית למצגת השיתופית שנכין מראש בgoogle slide.מפגש והתבוננות- נשלח את התלמידים לחיפוש ברשת- למצוא מקור אחד (פרשנות מסורתית או קטע ספרותי) שמפרש או מאיר את קטע התפילה באופן שמעניין אותם. לאחר מכן עליהם להוסיף שקופית למצגת הכיתתית שתכיל את התפילה והטקסט שנלווה אליה וכמה מילים שהם כתבו על מה הטקסט שבחרו מאיר להם בתפילה. אפשר להוסיף דימוי שמייצג את משמעות התפילה הזו עבורם.הפנמה- נחזור למליאה, ונסתכל יחד על המצגת, נשמע כמה תלמידים שרוצים לשתף בשקופית שיצרו. |  | בחירת קטע תפילה והעמקה  | למצוא חבר/ה מהכיתה שבחרו את אותו הדבר או משהו אחר וללמוד יחד את קטעי התפילה.  |  | 1. לוודא שלכולם יש עם מי לעבוד.
2. הדרכה של כל זוג איך להעמיק ומה לחפש.
3. תגובה לכל מה שהתלמידים מעלים
 |
| התבוננות על כריכות של סידורים | 45 דקות | מפגש זום פרונטאלי  | פתיחה-נראה שתי כריכות שונות שנעשו לאותו ספר- מה כל כריכה מספרת לנו על פנים הספר?האם גם הכריכה של הסידור מספרת לנו על פנים הסידור?מפגש והתבוננות-התבוננות ודיבור על כריכות שונות לסידורים. מה כריכת הסידור מספרת לנו על התפילה?הפנמה-בחרו ספר תפילה שאתם אוהבים את הנראות שלו. הסבירו למה. איזה חלון ספר התפילה הזו פותח אצלכם? |  | תחילת תהליך של איסוף דימויים ומילים לכריכת הסידור | ניזכר בספר התפילה שקיבלנו בכיתה א, בחלק מהמקומות ההורים מתבקשים ליצור את העטיפה לאותו סידור, נבקש מהתלמידים לחפש את הסידור/תמונה/לנסות לשחזר מהזיכרון. ולשאול את ההורים על יצירת הכריכה. |  | 1. למצוא כריכות של ספרים להצגה.
 |
| יצירת לוח השראה | 45 דקות | מפגש זום לעבודה עצמאית | פתיחה-הסבר על [לוח השראה](https://eureka.org.il/item/87577/%D7%9E%D7%94%D7%95-%D7%9C%D7%95%D7%97-%D7%94%D7%A9%D7%A8%D7%90%D7%94), מה תפקידו וכיצד עושים זאת. עבודה אישית [הזום פתוח, וניתן להתייעץ ולשתף את המורה במהלך העבודה]יצירת לוח השראה בעקבות התפילה שבחרנו. על פי השלבים הבאים: 1. סימון מילים מרכזיות בתפילה,
2. חיפוש של דימויים שיכולים לבטא את התחושות והרגשות שעולים בתפילה
3. בחירה של צבעים, חומרים וטכניקות עבודה באמצעותם אצור את הכריכה שלי.

נכוון את התלמידים לשים לב שהחומרים והטכניקות יהיו קשורים לתוכן. אפשרות נוספת- במידה ולוח ההשראה נראה לכם כפחות מתאים לתלמידים שלכם ניתן למקד את העבודה לסוג כריכה אחד ולהזמין אותם לבחור בתוכו דברים- למשל- כריכות מודפסות- איזה תמונות ואיזה צבעים תרצו שיהיו בכריכה ומדוע?  |  | יצירת לוח השראה |  | שליחת לוח ההשראה למורה, וכתיבת משוב אישי בכתב לתלמיד, עם מחשבות כיצד ניתן לדייק את התוכן והצורה של תהליך יצירת הכריכה. | מעבר עם התלמידים על לוחות ההשראה. הכוונה.  |
| יצירת כריכה לסידור | שעה וחצי | בית | הכריכה יכולה להעשות במגוון טכניקות וחומרים. יש לבחור את החומר מתאים ובעקבות כך להבין את טכניקת העבודה.* נייר/בריסטול- על הנייר ניתן לצייר, להדפיס, ליצור קולאז' וכדומה.
* בד- על הבד ניתן לרקום, לתפור, להדביק וכדומה.

לא לשכוח למדוד את הסידור שלו רוצים ליצור כריכה. |  | הכנת הכריכה | ייכן וחלק מהתלמידים יזדקק לעזרה מההורים בשלב זה- כדאי להכין את ההורים לכך מראש. |  | בדיקה מה המצב של כל התלמידים |
| הכנת מצגת משותפת | 45 דקות | בית | כל תלמיד יצלם את הכריכה שיצר ויעלה אותה למצגת שיתופית בgoogle slide. לצד הכריכה כל תלמיד יכתוב את התפילה שבחר, וכמה מילים אישיות על הבחירה בכריכה ובתפילה.  |  | תערוכת כריכות |  |  | מעבר על המצגת |
| שיתוף בכיתה |  | בית | נזמין את התלמידים לשוטט במצגת, ולבחור שתי כריכות אליהם הם רוצים להתייחס, ולכתוב להם בהערות מה תפס אותם בכריכה שהתלמיד יצר.נראה את המצגת (נוודא מראש שכל שקופית קיבלה לפחות התייחסות אחת) נקרא את ההערות שנכתבו, ומדי פעם נבקש התייחסות מהתלמיד שיצר את הכריכה (תלוי בגודל הכיתה ובכמות התלמידים...) |  |  |  |  | לוודא שלכולם מגיבים |
| מסיבת סידור |  |  | נחגוג את הסידורים המחודשים שלנו בערב תפילה משותפת. נזמין לערב בני משפחה/ אנשים נוספים מבית הספר. נחשוב עם התלמידים איך אנחנו רוצים לחגוג את החידוש.אפשר כמובן להציג את תערוכת הכריכות המקוונת וכן להזמין את התלמידים להציג את התפילות שלהם.  |  |  |  |  |  |